armvectores/hy_wikipedia_2023 huggingface dataset:
Ստեփան Ավանեսով

Ստեփան Սիմոնի Ավանեսով (սեպտեմբերի 20, 1921(1921-09-20), Փառակա, Նախիջևանի գավառ, Նախիջևանի Ինքնավար Խորհրդային Սոցիալիստական Հանրապետություն, ԽՍՀՄ - հոկտեմբերի 16, 1964(1964-10-16), Երևան, Հայկական ԽՍՀ, ԽՍՀՄ), հայ պատմաբան, թուրքագետ, պատմական գիտությունների թեկնածու։


== Կենսագրություն ==
Ծնվել է 1921 թվականի սեպտեմբերի 20-ին Նախիջևանի Փառակա գյուղում։ Միջնակարգ դպրոցն ավարտելուց հետո 1941 թվականին մեկնում է Կարմիր բանակ, ուր ծառայում է մինչև 1945 թվականի վերջերը։ Զորացրվելով բանակից՝ ընդունվում է ԵՊՀ միջազգային հարաբերությունների ֆակուլտետը, որն ավարտում է 1950 թվականին։ 1950-1952 թվականներին աշխատանքի է անցնում ՀԿԿ Կենտկոմում նախ որպես դասախուս, այնուհետև կուլտուր-լուսավորական հիմնարկների բաժնի վարիչ։ 1955 թվականին ավարտում է ԽՄԿԿ Կենտկոմին կից հասարակական գիտությունների ակադեմիան և պաշտպանում թեկնածուական ատենախոսությունը։ Այնուհետև բաժնի վարիչ է աշխատել «Կոմունիստ» թերթում։ 1957 թվականից սկսում է աշխատել ՀԽՍՀ ԳԱ պատմության ինստիտուտում, ապա արևելագիության բաժնում՝ որպես ավագ գիտաշխատող։
Գրել է «Թուրքիան հյուսիս-ատլանտյան պակտի սիստեմում 1951-54 թթ.», «Ազգային փոքրամասնությունների վիճակը Թուրքիայում», «Թուրքական կառավարության արտաքին քաղաքականության պրոամերիկյան կողմնորոշումը 1950-60 թթ.», ինչպես նաև Մերձավոր և Միջին արևելքին նվիրված բազմաթիվ հոդվածներ։ ԽՄԿԿ անդամ՝ 1944 թվականից։


== Ծանոթագրություններ ==
Բրեյ լե Մարեյ

Բրեյ լե Մարեյ (ֆր.՝  Bray-lès-Mareuil), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 250 մարդ, բնակչության խտությունը` 46.04 մարդ/կմ²։ Բնակավայրը զբաղեցնում է 5.43 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հյուսիս, Ամյեն քաղաքից 37 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 161 աշխատունակ (15-64 տարեկան) բնակիչ, որոնցից ակտիվ էին 108-ը, իսկ ոչ ակտիվները` 53։ Ակտիվության ցուցանիշը կազմում է 67,1 %։ 108 աշխատունակ մարդկանցից աշխատել է 91 անձ (53 տղամարդ և 38 կին)։ Գործազուրկ են եղել 17 անձ (7 տղամարդ և 10 կին)։ 53 անաշխատունակներից 13-ը եղել են աշակերտներ կամ ուսանողներ, 23-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արևիկ (Արմավիրի մարզ)

Արևիկ (նախկին անվանումը` Աղջարխ),
գյուղ Հայաստանի Հանրապետության Արմավիրի մարզի Արմավիրի տարածաշրջանում՝ մարզկենտրոն Արմավիրից 6 կմ հարավ-արևելք։ Տեղակայված է ծովի մակերևույթից 850 մ բարձրության վրա։ Արևիկ է վերանվանվել 1946 թվականի ապրիլի 4-ին։


== Բնակչություն ==
Ըստ ՀՀ 2011 թ. մարդահամարի արդյունքների` Արևիկի մշտական բնակչությունը կազմել է 2427, առկա բնակչությունը` 2399 մարդ։ Մինչև 1918 թ. եղել է ադրբեջանաբնակ։
Արևիկի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է այգեգործությամբ, բանջարաբոստանային կուլտուրաների և հացահատիկի մշակությամբ։


== Պատմամշակութային հուշարձաններ ==
Արևիկից Արմավիր գյուղ տանող ճանապարհի վրա գտնվող բլրի պեղումներից (1962-1966 թթ.) հայտնաբերվել են մ.թ.ա. 3-րդ հազարամյակի շինության հետքեր։


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում Archived 2014-11-07 at the Wayback Machine.


== Ծանոթագրություններ ==
Ալաս (նեղուց)

Ալաս (ինդոն.՝ Selat Alas), նեղուց Փոքր Զոնդիական կղզիների ջրատարածությունում՝ Լոմբոկ և Սումբավա կղզիների միջև։
Միավորում է Խաղաղ օվկիանոսյան Բալի ծովը Հնդկական օվկիանոսի հետ։ Ունի մեծ նշանակություն ջրային տրանսպորտի համար։


== Աշխարհագրական դիրք ==

Ալասը միավորում է Խաղաղ օվկիանոսի հյուսիսային կողմում գտնվող Բալի ծովի ջրատարածությունները և Հնդկական օվկիանոսի հարավային մասը։ Նեղուցի երկարությունը հյուսիսից-հարավ՝ 70 կմ.
Նեղուցը անցնում է ինդենեզիական Լոմբոկ և Սումբավա կղզիների միջով, որոնցից առաջինը գտնվում է նեղուցի արևմտյան կողմում, իսկ երկրորդը՝ արևելյան կողմում։ Բուն նեղուցում՝ ջրատարածության հյուսիսային կողմում, գտնվում են մեծ քանակությամբ փոքր կղզիներ։ Կան նաև կորալային խութեր 
Նեղուցի առավելագույն խորությունը գրանցված է նրա կենտրոնական մասում և կազմում է 180 մ։ Լայնությունը տատանվում 14-30 կիլոմետրի միջև։ Լոմբովը հիմնականում ունի բավականին հարթ եզրագծեր, չնայած իր հարավային կողմում գտնվում է բավականին բարդ ձև ունեցող թերակղզի, որը ձևավորում է մի քանի նեղուցներ։ Նեղուցի երկու կողմից էլ նրա մեջ թափվում են երկու գետեր։
Բոլոր ափամերձ տարածքները խիտ բնակեցված են։


== Ծանոթագրություններ ==


== Գրականություն ==
Sailing Directions (enroute) Borneo, Jawa, Sulawesi and Nusa Tenggara. — 13th edition. — Springfield: National Geospatial-Intelligence Agency, 2015.
A. Schiller, S. E. Wijffels, J. Sprintall, R. Molcard and P. R. Oke Pathways of Intraseasonal Variability in the Indonesian Throughflow Region(անգլ.) // CSIRO Publications. — 2009. — P. 1—46.
Genia Atma Nagara, Nugroho Adi Sasongko, Olubenga Johnson Olakunle Introduction to the Jawa Sea(անգլ.) // Oceanography — University of Stavanger. — 2007. — P. 1—14.
Nicky Satyadharma Aziz Tidal Energy Resources Assessment in Indonesia. A Case Study in Alas Strait. — Southampton: University of Southampton, Faculty Of Engineering, Science And Mathematics School Of Civil Engineering And The Environment, 2009.
Karnan, Mulyono S Baskoro, Budhi H Iskandar, Ernani LubisJl dan Mustaruddin Perikanan cumi-cumi di perairan selat alas Nusa Tenggara Barat(ինդ.) // Jurnal Biologi Tropis. — 2012. — Т. 13. — № 1. — P. 8-14. — ISSN 4111-9587.
Ավետարան (4912)

Ավետարան (4912), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4912 թվի տակ։ Ձեռագիրը գրվել է 1606-1609 թվականներին Ստեփանոս գրիչի և որդու՝ Մինասի կողմից Տիգրանակերտում։ Ծաղկող՝ Մինաս գրիչը։ Ստացողը եղել է Խոջա Սարուխանը։ Գրված է թղթի վրա, որը ունի 28x19 չափս։ Ձեռագիրը կազմված է 255 թերթից։ Գրված է երկսյուն, բոլորգրով։ Ունի տերունական 6, ավետարանիչ 2, կիսախորան և լուսանցազարդ մանրանկարներ։ Կազմը` կաշեպատ տախտակ, յուղաներկ խաչելության պատկերով, աստառը՝ կարմիր մետաքս։ Հիշատակարաններ գրչի՝ 125ա, 250բ, հետագայի՝ 254բ (1667 թ.), 255բ (1831 թ.):


== Ծանոթագրություններ ==
Բերիեն շրջան (Միչիգան)

Անվան այլ կիրառումների համար տե՛ս՝ Բերիեն շրջան (այլ կիրառումներ)Բերիեն շրջան (անգլ.՝ Berrien County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 4,095 կմ² է, բնակչությունը՝ 156,813 մարդ (2010 թ. տվյալներով)։ Շրջկենտրոնն է Սենտ Ջոզեֆ բնակավայրը։ Կազմավորվել է 1829 թ.։
Պետրո Գոլուբկա

Պետրո Ալեքսանդրովիչ Գոլուբկա (ուկրաիներեն՝ Голубка Петро Олександрович, մայիսի 9, 1989(1989-05-09), Ուկրաինա), ուկրաինացի շախմատիստ, միջազգային վարպետ (2012), գրոսմայստեր (2020)։


== Կենսագրություն ==
Ծնվել է Ուկրաինայի Վգոդա քաղաքատիպ ավանում։ Ավարտել է Լվովի ֆիզիկական դաստիարակության պետական համալսարանը։


== Նվաճումներ ==
Արագ շախմատի մինչև 12 տարեկաննների Ուկրաինայի չեմպիոն (2001)
Իվանո-Ֆրանկովսկի մարզի շախմատի չեմպիոն 2005)
Կայծակնային շախմատի Կիևի կրկնակի չեմպիոն (2010, 2012)
Կիևի դասական շախմատի առաջնության բրոնզե մեդալակիր (2008)
Միջազգային մրցաշարերի հաղթող
Ուկրաինայի չեմպիոն (2017)


== Մարզական արդյունքներ ==


== Վարկանիշի փոփոխության գրաֆիկ ==


== Ծանոթագրություններ ==


== Արտաքին հղումներ ==

Անձնական քարտը ՖԻԴԵ-ի կայքում
Պարտիաները chessgames.com կայքում
Անձնական քարտը 365chess.com կայքում
Ընձուղտ (այլ կիրառումներ)

Ընձուղտ, կարող է վերաբերել՝

Ընձուղտ - մեծ, բայց նվաղ համաստեղություն հյուսիսային երկնքում
Ընձուղտ - զույգսմբակավորների կարգի ընձուղտանմանների ընտանիքի կաթնասուն
Խլեբոդարովկա (գյուղ, Բլագովարսկի շրջան)

Անվան այլ կիրառումների համար տե՛ս՝ ԽլեբոդարովկաԽլեբոդարովկա (ռուս.՝ Хлебодаровка, բաշկիրերեն՝ Хлебодаровка), գյուղ Ռուսաստանի, Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 50 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ասիայի ֆուտբոլի կոնֆեդերացիա

Ասիայի ֆուտբոլի կոնֆեդերացիա (անգլերեն՝ Asian Football Confederation, AFC), ՖԻՖԱ-ի անդամ։ Կոնֆեդերացիայի անդամ է 45 երկիր և Ավստրալիան։
Կոնֆեդերացիայի անդամ երկրներից առավել վաղ ֆուտբոլի ազգային ֆեդերացիաներ են հիմնադրել Ճապոնիան, Իրանը, Թայվանը, Իսրայելը։
Կոնֆեդերացիան անցկացնում է Ասիայի առաջնություններ, Ասիական խաղերի ծրագրով ֆուտբոլի մրցաշարեր, ասիական երկրների չեմպիոնների գավաթի խաղարկություններ և այլն։


== Աղբյուրներ ==


== Արտաքին հղումներ ==
Ասիայի ֆուտբոլի կոնֆեդերացիայի պաշտոնական կայքէջ
Եռանկյունի (ֆիլմ)

Անվան այլ կիրառումների համար տե՛ս՝ Եռանկյունի (այլ կիրառումներ)Եռանկյունի, Հենրիկ Մալյանի 1967 թվականի նկարահանած կինոնկարն է։
Մի կյանքի և ընկերության պատմություն Լենինականում 5 դարբնի միջև, պատերազմի ժամանակ, պատմված դարբիններից մեկի որդու շուրթերով։


== Դերերում ==
ուստա Մուկուչ - Արմեն Ջիգարխանյան
Գասպար - Մհեր Մկրտչյան
վարպետ Մկրտիչ - Սոս Սարգսյան
Մկո - Պավել Արսենով
Վասո - Զուրաբ Լապերաձե
Հովիկ - Միքայել Հովսեփյան
Լյուբա - Իննա Ալաբինա
ազդ կպցնող - Ժիրայր Ավետիսյան


== Ստեղծագործական խումբ ==
Սցենարի հեղինակ - Ա. Այվազյան
բեմադրող ռեժիսոր - Հ. Մալյան
գլխավոր օպերատոր - Ս. Իսրայելյան
գլխավոր նկարիչ - Ռ. Պ. Բաբայան
կոմպոզիտոր - Է. Բաղդասարյան
հնչունային օպերատոր - Զ. Մուրադբեկյան
ռեժիսոր - Ա. Հայրապետյան
2-րդ օպերատոր - Վ. Գրիգորյան
զգեստների նկարիչ Հ. Կարապետյան
նկարիչ-դիմահարդար - Վ. Ասատրյան
ռեժիսորի ասիստենտ - Ն. Ալթունյան, Լ. Գրիգորյան
օպերատորի ասիստենտ - Ռ. Բալասանյան, Մ. Շահբազյան
համակցային նկարահանումներ - օպերատոր Ս. Սողոմոնյան
նկարիչ - Հ. Հովհաննիսյան
մոնտաժ - Վ. Հայկազյան
խմբագիր - Պ. Զեյթունցյան
տնօրեն - Ռ. Սարոյան


== Պարգևներ ==
1975 - Մհեր Մկրտչյանին շնորհվել է Հայկական ԽՍՀ պետական ​​մրցանակ։


== Հղումներ ==

«Եռանկյունի» Youtube ում
«Եռանկյունի» arm-cinema.am ում Archived 2011-12-25 at the Wayback Machine.
Կաստել դել Ջուդիչե

Կաստել դել Ջուդիչե  (իտալերեն՝ Castel del Giudice), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 356 մարդ (2005 թվականի տվյալներով), բնակչության խտությունը կազմում է 25 մարդ/կմ²։ Զբաղեցնում է 14 կմ² մակերես։ Փոստային ինդեքս՝ 86080, հեռախոսային կոդ՝ +39 0865։ 


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0865 946130
Էլեկտրոնային հասցե։ info@comune.casteldelgiudice.is.it
Գլխավոր կայք։ http://www.comune.casteldelgiudice.is.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վելիկայա Դերաժնյա

Վելիկայա Դերաժնյա (ուկրաիներեն՝ Велика Деражня), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։
2001 թվականի տվյալներով Վելիկայա Դերաժնյա գյուղում բնակվում էր 378 մարդ։ Բնակավայրը զբաղեցնում է 1275 կմ² տարածք։ Բնակչության խտությունը կազմում էր 296,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բելյուիր

Բելյուիր (ֆր.՝ Belluire), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սենտի շրջանում։ Մտնում է Պոն կանտոնի կազմի մեջ։ Հանդիսանում է Սենտի շրջանը։
Համայնքի INSEE կոդ՝ 17039։


== Բնակչություն ==
Համայնքի բնակչությունը 2010 թվականին կազմում էր 218 մարդ։


== Տնտեսություն ==
2010 թվականի տվյալներով 144 աշխատունակ տարիքի մարդկանցից (15-64 տարեկան)110-ը տնտեսապես ակտիվ էին, 34-ը անգործունակ (ակտիվության ցուցանիշը 76,4 %, 1999 թվականին եղել է՝ 75,2 %)։ 110 աշխատունակ բնակիչներից 99-ը աշխատում էին (55 տղամարդ և 44 կին), անաշխատանք էին 11 -ը (4 տղամարդ և 7 կին)։ 34 անգործունակ մարդկանցից 11 -ը աշակերտներ կամ ուսանողներ են, 19-ը թոշակառու, 4 -ը անաշխատունակ էին այլ պատճառներով.


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Բելյուիր (ֆր.)
(5050) Դոկտորվաթսոն

(5050) Դոկտորվաթսոն (անգլ.՝ Doctorwatson), աստերոիդ աստերոիդների հիմնական գոտում։ Հայտնաբերվել է 1983 թվականի սեպտեմբերի 14-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,400761 ա. մ., առավելագույնը մոտենում է 2,1161 ա. մ. հեռավորության վրա և հեռանում 2,6855 ա. մ.։ Արեգակի շուրջ մեկ ամբողջական պտույտ է կատարում 1358,69 երկրային օրվա ընթացքում, իր ուղեծրով շարժվելով միջինում 0,26496 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,87° անկյուն։


== Անվանում ==
Աստերոիդն անվանվել է ի պատիվ Արթուր Կոնան Դոյլի՝ Շերլոկ Հոլմսի մասին ստեղծագործություններում գլխավոր հերոսի ընկերոջ և կենսագրի՝ բժիշկ Ջոն Համիշ Վաթսոնի։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5050) Դոկտորվաթսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տուլատա (գետ)

Տուլատա (ռուս.՝ Тулата), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չարիշ գետի ձախ ափով՝ 380 կմ հեռավորության վրա։ Գետի երկարությունը 48 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը -  13010200312115100009365
Հիդրոլոգիական ուսումնասիրությունների կոդը -  115100936
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
149


== Դեպքեր ==


== Ծնունդներ ==


== Մահեր ==
149 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 149 թվականն է, 
II դարի 49-րդ տարին։
Օզարկ (հեռուստասերիալ)

«Օզարկ» (անգլ.՝ Ozark), ամերիկյան քրեական դրամա հեռուստասերիալ, որը ստեղծվել է Բիլ Դյուբյուքի և Media Rights Capital ընկերության կողմից։ Սերիալում գլխավոր դերը մարմնավորել է Ջեյսոն Բեյթմանը, որը նաև հանդես է եկել գործադիր պրոդյուսերի և ռեժիսորի դերում։ Առաջին եթերաշրջանը թողարկվել է Նեթֆլիքս սթրիմինգային հարթակում 2017 թվականի հուլիսի 21-ին։
2017 թվականի օգոստոսի 15-ին սերիալը երկարացվել է 10 սերիաներից բաղկացած երկրորդ եթերաշրջանով, որն ամբողջությամբ թողարկվել է 2018 թվականի օգոստոսի 31-ին։ 2018 թվականի հոկտեմբերի 10-ին այն երկարաձգվել է երրորդ եթերաշրջանով, որը ներառել է 10 սերիա։ Եթերաշրջանը թողարկվել է 2020 թվականի մարտի 27-ին։ 2020 թվականի հունիսին լույս է տեսել չորրորդ և վերջին եթերաշրջանը, որը բաղկացած է եղել 14 սերիաներից։


== Սյուժե ==
Ֆինանսական խորհրդատու Մարտի Բըրդը (Ջեյսոն Բեյթման) կնոջ՝ Վենդիի (Լորա Լինի) և երեխաների՝ Շառլոտի (Սոֆիա Հյուբլից) և Ջոնայի (Սքայլար Գերտներ) հետ, Չիկագոյի արվարձանից տեղափոխվում են ամառային հանգստի կենտրոն՝ Միսսուրի նահանգի Օզարկ լճի մոտ գտնվող քաղաք։ Տեղափոխության պատճառն այն է, որ Մարտին լվացել է մեքսիկական նարկոբարոնի փողերը, սակայն պարզվում է, որ նա մաֆիայի պետին խոշոր գումար է պարտք։


== Դերերում ==


== Քննադատություն ==
«Օզարկ» սերիալն ընդհանուր առմամբ դրական արձագանքներ է ստացել քննադատների կողմից՝ Բեյթմանի ոչ կատակերգական խաղի համար։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Վարդաթիլ

Վարդաթիլ, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ քաղաքից 8-10 կմ հարավ-արևելք, Արղանամադեն տանող ճանապարհի վրա, այգեվետ վայրում։


== Պատմություն ==
Գյուղն ավերվել, հայերը կողպտվել, ապա կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 100-130 տուն հայ և թուրք բնակիչ։ 1903 թվականին հայերի թիվը կազմում էր 510։


== Տնտեսություն ==
Բնակչության հիմնական զբաղմունքը երկրագործություն, անասնապահություն, պատրիզպանությունն ու արհեստներն էր։


== Պատմամշակութային կառույցներ ==
Վարդաթիլն ուներ Ս. Գևորգ անունով եկեղեցի։


== Կրթություն ==
Եկեղեցուն կից գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Յարըմջա (Ամասիայի գավառ)

Անվան այլ կիրառումների համար տե՛ս՝ Յարըմջա (այլ կիրառումներ)Յարըմջա, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
48 ժամ

Քառասունութ ժամ (անգլ.՝ 48 Hrs.), ամերիկյան կինոֆիլմ։


== Սյուժե ==
Ոստիկանը (Նիկ Նոլթի) հետապնդում է բանտից փախած հանցագործ-հոգեկան հիվանդին, ով, իր հերթին, հետապնդում է մի տղայի, ով գիտի մեծ գումարի՝ հանցագործության շահույթի, գտնվելու վայրը։ Մարդասպանի հետքը գտնելու համար, Նոլթին 48 ժամով բանտից հանում է այդ գումարի սևամորթ համատիրոջը (Էդի Մերֆի), ով չի ուզում, որ իր հանցակիցը հասնի այդ դոլլարներին։ Այսպիսով՝ ոստիկանը և քրեագործը որոշակի ժամանակով դառնում են ընկերներ։


== Գրախոսություն ==
Սերգեյ Կուդրավցովը իր «35 կինոգրախոսություն» գրքում այսպես է գրել ֆիլմի մասին.

«Ամենահաջողակ ֆիլմերից մեկը՝ կատակերգության ժանրում՝ ոստիկանի և հանցագործի հարաբերությունների մասին։ Արագ գործողությունների զարգացման համադրությունը կատակային իրավիճակների, աճպարարությունների և խաբեության հետ բերել է մի նոր ժանրի առաջացմանը, որը կարելի է կոչել կատակային մարտաֆիլմ։ Այդ ժամանակ դեռ 21 ամյա սևամորթ Էդի Մերֆիի պայծառ տաղանդը, ինչպես ամերիկյան կատակերգակների մեծամասնությանը՝ եկած կինեմատոգրաֆ, դրսևորվեց նաև նրա դեբյուտային ժապավենի վրա՝ ամենամեծ փայլով։ Սան Ֆրանցիսկյան ոստիկանի՝ Ջեկ Քեյթսի պատմության մեջ, ով պետք է 48 ժամում՝ բանտից ազատված ազնիվ խոսք տված մի խարդախի՝ Ռեգի Հեմոնդի օգնությամբ, գտնի բանտից փախած հանցագործին, անխոս, մենակատարում է Մերֆին՝ «ազատ արձակվածի» դերը՝ կարծես դա իր անձնական շահն է, սակայն ֆիլմի տիտրերում նորեկը հաշվով երկրորդն է նշված»։


== Ծանոթագրություններ ==


== Գրականություն ==
Кудрявцев, Сергей Валентинович 48 часов // 3500. Книга кинорецензий. — в 2-х томах. — Печатный Двор, 2008. — 1424 с. — 3500 экз. — ISBN 978-5-9901318-3-5


== Արտաքին հղումներ ==
«48 ժամ»(անգլ.) ֆիլմը allmovie կայքում:
«48 ժամ»(անգլ.) ֆիլմը Rotten Tomatoes կայքում
«48 ժամ»(անգլ.) ֆիլմը Box Office Mojo  կայքում
Роджер Эберт. (1982-01-01)։ «Обзор и критика фильма» (անգլերեն)։ Արխիվացված օրիգինալից 2012-02-05-ին։ Վերցված է 2010-11-03 
«Рецензия к фильму на сайте «ВидеоГид»» (ռուսերեն)։ Արխիվացված է օրիգինալից 2007-02-17-ին։ Վերցված է 2010-11-03
Սասովկա (գյուղ, Սվալյավայի շրջան)

Անվան այլ կիրառումների համար տե՛ս՝ ՍասովկաՍասովկա (ուկրաիներեն՝ Сасівка), գյուղ Ուկրաինայի Անդրկարպատյան մարզի Սվալյավայի շրջանում։
2001 թվականի տվյալներով Սասովկա գյուղում բնակվում էր 1 412 մարդ։ Բնակավայրը զբաղեցնում է 1371 կմ² տարածք։ Բնակչության խտությունը կազմում էր 1029,91 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիչանակ (գետակ)

Անվան այլ կիրառումների համար տե՛ս՝ Բիչանակ (այլ կիրառումներ)Բիչանակ, Բիչենակ, գետակ Արաքսի ավազանում, Շահապոնք գետի վտակներից մեկը, որը սկիզբ է առնում Սիսիանի լեռնանցքի մոտակայքից։


== Ծանոթագրություններ ==
Տուր (գյուղ, Ռուդնյանսկի շրջան)

Անվան այլ կիրառումների համար տե՛ս՝ Տուր (այլ կիրառումներ)Տուր (ռուս.՝ Тур), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 43 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաստիլյեխար

Կաստիլյեխար (իսպ.՝ Castilléjar), բնակավայր և մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ուեսկար շրջանում։ Տարածքը կազմում է 132 կմ2։ Բնակչությունը՝ 1580 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 136 կմ։


== Ժողովրդագրություն ==


== Արտաքին հղումներ ==
Պաշտոնական կայք
Խոդունաևկա

Խոդունաևկա (ուկրաիներեն՝ Ходунаївка), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1750 թվականին։
2001 թվականի տվյալներով Խոդունաևկա գյուղում բնակվում էր 38 մարդ։ Բնակավայրը զբաղեցնում է 0,743 կմ² տարածք։ Բնակչության խտությունը կազմում էր 51,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երիցվանք (գյուղ, Քաշաթաղի շրջան)

Անվան այլ կիրառումների համար տե՛ս՝ Երիցվանք (այլ կիրառումներ)
Երիցվանք, գյուղ Արցախի Հանրապետության Քաշաթաղի շրջանում։ Տեղաբաշխված է հանրապետության հարավարևմտյան հատվածում։ Բերձոր շրջկետնտրոնից գտնվում է 90 կմ հեռավորության վրա, իսկ մայրաքաղաք Ստեփանակերտից՝ 127 կմ հեռավորության վրա։
Ամիրյան, Երվանդակերտ և Կրմեն գյուղերի հետ միասին կազմում է Երիցվանք համայնքը։


== Աշխարհագրություն ==
Գյուղը տեղակայված է Արցախի Հանրապետության հարավային հատվածում` Քաշաթաղի շրջանում՝ նախկինում՝ Սյունիքի Կովսական գավառում։ Բնակավայրը տեղաբաշխված է Հակարի գետի ստորին հոսանքի աջափնյա հարթավայրում։ Բնակավայրից ոչ շատ մեծ հեռավորության վրա է գտնվում Իրանի Իսլամական Հանրապետությունը։
Համայնքը հարթավայրային է, ունի 4766,0 հա տարածք, որից 2376,1 հա գյուղատնտեսական նշանակություն, 1953,6 հա անտառային հողեր։ Երիցվանք համայնքի սահմանային գոտով հոսում է Հագարի գետը։
Համայնքի տարածքում խմելու ջրի համար առկա են թվով 7 գործող անհատական ջրհորներ։


== Պատմություն ==
18–րդ դարի սկզբներին Ամիրյանը գտնվում էր Սյունիքի իշխանության Գիլաբերդ գավառում։
18–րդ դարի երկրորդ կեսին և 19-րդ դարի սկզբներին Ղարաբաղի և Նախիջաևանի խաների ու քրդական ցեղերի ճնշման տակ տարածաշրջանի բնակավայրերը հայաթափվել էին։ Այս հանգամանքն էլ պատճառ դարձավ, որ տվյալ գավառի գյուղերի, այդ թվում՝ Ամիրյանի պատմական անցյալի մանրամասներն և անգամ անունը մոռացության մատնվեն։
Բերրի և ջրարբի հողերի վրա աչք տնկած թուրք և քուրդ խաշնարած ցեղերի ներկայացուցիչները տեր դարձան հայերի տներին ու ունեցվածքին։ Նրանք գյուղին տվեցին Սարալի անունը։
Մի քանի տասնամյակի ընթացքում եկվորները հիմնահատակ կործանել են հայկական պատմամշակութային արժեքները։ Խորհրդային տարիներին դա առավել ծրագրված բնույթ ստացավ։ Այսօր այդ հուշարձանների հետքերն անգամ չեն երևում։
Ադրբեջանում խորհրդային կարգերի հաստատվելուց հետո այս տարածքները բռնակցվեցին ԱԽՍՀ–ին։
Ամիրյանը 1923 թվականին գտնվում էր ԱԽՍՀ Կարմիր Քուրդիստանի օկրուգի, իսկ 1930 թվականի Զանգելանի շրջանի կազմում։
Ազատագրվել է 1993 թվականի հոկտեմբերին, բնակեցվել է 1997 թվականին՝ Ադրբեջանից բռնագաղթած հայ փախստականներով։
2020 թվականի Արցախյան երկրորդ պատերազմի հետևանքով գյուղը հայաթափվել և անցել է Ադրբեջանի հսկողության տակ։


== Բնակչություն ==
Երիցվանք համայնքի բնակչության թվաքանակը կազմում է 241 մարդ, կա 68 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, միջնակարգ դպրոց, որտեղ սովորում էին 41 աշակերտներ։


== Ծանոթագրություններ ==
Խոսե Անտոնիո Գարսա

Խոսե Անտոնիո Գարսա ի Օչոա (իսպ.՝ José Antonio Garza y Ochoa), մի շարք աղբյուրներում՝ Խոսե Անտոնիո Գարսիա (իսպ.՝ José Antonio Garcia), 1980-1990-ականների մեքսիկացի ֆուտբոլային մրցավար։ Մարզական կարիերայից հետո աշխատում է որպես իրավաբան։
Գլխավոր մրցավարի պարտականություններ է կատարել 1990 թ․ աշխարհի առաջնության 

ԿՈՆԿԱԿԱՖ-ի գոտու ընտրական մրցաշարի«Նիդերլանդական Անտիլներ-Անտիգուա և Բարբուդա (3-1)»,
«Կոստա Ռիկա-Միացյալ Նահանգներ» (1-0),ԱՖԿ-ի (ասիական) գոտու ընտրական մրցաշարի«Հարավային Կորեա-Հյուսիսային Կորեա» (1-0),
«Հյուսիսային Կորեա-Կատար» (2-0),
«Սաուդյան Արաբիա-Հյուսիսային Կորեա» (2-0) հանդիպումներում։ԿՈՆԿԱԿԱՖ-ի ոսկե գավաթի շրջանակներում վարել է 1 հանդիպում՝ 1991 թ. խաղարկությունում «Տրինիդադ և Տոբագո-Կոստա Ռիկա» (2-1)։


== Հղումներ ==
«José Antonio Garcia»։ footballzz.com։ Վերցված է 2015-09-15 
«Jose Garza y Ochoa»։ ceroacero.es։ Վերցված է 2015-09-15 
1990 թ. աշխարհի առաջնության ընտրական մրցաշարի վիճակագրությունը RSSSF-ի արխիվում (անգլ.)


== Ծանոթագրություններ ==
Մուտնայա (Ստորին Տերսի վտակ)

Անվան այլ կիրառումների համար տե՛ս՝ Մուտնայա (այլ կիրառումներ)Մուտնայա (ռուս.՝ Мутная), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Ստորին Տերս գետի աջ ափին՝ 18 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ժիտինցի (գյուղ, Բերդիչևի շրջան)

Անվան այլ կիրառումների համար տե՛ս՝ ԺիտինցիԺիտինցի (ուկրաիներեն՝ Житинці), գյուղ Ուկրաինայի Ժիտոմիրի մարզի Բերդիչևի շրջանում։ Հիմնադրվել է 1591 թվականին։
2001 թվականի տվյալներով Ժիտինցի գյուղում բնակվում էր 154 մարդ։ Բնակավայրը զբաղեցնում է 0,99 կմ² տարածք։ Բնակչության խտությունը կազմում էր 155,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էդիթ Պրինտ

«Էդիթ Պրինտ», հրատարակչություն Երևանում։ Հիմնվել է 1993 թվականին։ Հրատարակչությունը տպագրում է հիմնականում հայերեն ուսումնական, ուսումնաօժանդակ, ուսումնամեթոդական, գեղարվեստական, մանկական գրքեր։ Հրատարակչությունը հրատարակում է նաև «Ուրախ գնացք» և «Իմ մոլորակը» ամսագրերը։
Հրատարակչության մատենաշարերն են՝ «Իմ գրադարանը», «Համաշխարհային գրականություն», «Հայ արվեստ», «Հայ դասական գրողներ»։
Հրատարակչությունն ունեցել է գրատների ցանց Արցախում և Հայաստանում։


== Ծանոթագրություններ ==
Նեմեյան առյուծ

Նեմեյան առյուծ (հին հունարեն՝ Νεμέος λέων), հրեշավոր առյուծ հին հունական դիցաբանության մեջ, որը հանդիսանում է հարյուրգլխանի ահռելի հրեշ Տիփոնի և Եքիդնայի որդին։ Ըստ առասպելի՝ նեմեյան առյուծը երկիր է ուղարկվել Զևսի ապօրինի որդու դեմ չարացած Հերա աստվածուհու կողմից։ Վերջինս իշխել է Ապեսանտա, Նեմեա և Թրետա երկրամասերում։ Հին պատմիչներ Հերոդոտոսն ու Անաքսագորասը գրում են այն մասին, որ նեմեյան առյուծը իջել է լուսնից։
Առասպելական առյուծը բնակվել է Նեմեա քաղաքի շրջակայքում գտնվող լեռներում։ Կատաղի առյուծը մոլեգնության ժամանակ ամայացնում էր Նեմեա քաղաքի ողջ շրջակայքը և ոչ ոք չէր հանդգնում այդ կողմերում բնակություն հաստատել։ Մոտավոր կարելի է եզրակացնել, որ նեմեյան առյուծը հաստատված է եղել Պելոպոնես թերակղզում՝ Միկենեի և Նեմեայի միջև ընկած տարածությունում։


== Հերակլեսի առաջին սխրագործություն ==
Միկենյան արքա Էվրիսթևսի մոտ ծառայելու ժամանակ Հերակլեսն իրագործել է իր նշանավոր տասներկու սխրագործությունները։ Հերակլեսին ուղղված հույն թագավորի առաջին հանձնարարությունը լինում է Նեմեյան առյուծի որսը։ Հրեշն ապրում էր առեղծվածային քարանձավում, որն ուներ ընդամենը երկու ելք։ Հրեշին բռնելու համար Հերակլեսը նախ քարերով փակում է առաջին ելքը, իսկ երբ մթնշաղի մեջ երևում է առյուծը, նա բռնկվում է գոտեմարտի։ Սկզբում Զևսի որդին փորձում է խոցել առյուծին, սակայն ձախողվում է և ստիպված է լինում պայքարել դեմ առ դեմ։ Շուտով նա հարձակվում է հրեշի վրա և խեղդում նրան, իսկ կենդանու մաշկն իր հետ բերում է Միկենք՝ որպես առաջադրանքի կատարման և սեփական հզորության ապացույց։
Ըստ Թեոկրիտոսի՝ սկզբում Հերակլեսն առյուծի ուղղությամբ երկու նետ է բաց թողնում, սակայն վրիպում է, որից հետո առասպելական հերոսը մահակով հզոր հարված է հասցնում առյուծի գլխին, որից հետո էլ սպանում է վերջինիս։ Հերակլեսի այս սխրագործործության պատվին շանթարձակ Զևսը երկնքում ստեղծում է առյուծի համաստեղությունը։


== Տես նաև ==
Հերակլեսի սխրագործություններ
Առյուծի համաստեղություն


== Ծանոթագրություններ ==
Բոդայբոյի շրջան

Բոդայբոյի շրջան (ռուս.՝ Бодайбинсий район), մունիցիպալ շրջան Ռուսաստանի Դաշնության Իրկուտսկի մարզում։
Ստեղծվել է 1925 թվականին։ Վարչական կենտրոնը՝ Բոդայբո։


== Աշխարհագրություն ==
Շրջանի տարածքի մակերեսը կազմում է 92000 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 9297 մարդ։ Բնակչության խտությունը կազմում էր 0,1 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ֆեպեն

Ֆեպեն (ֆր.՝ Fépin), համայնք Ֆրանսիայի Շամպայն-Արդեն մարզի Արդեններ գավառում:
Բնակչությունը 2008 թվականի դրությամբ կազմում է 271 մարդ, բնակչության խտությունը` 46.80 մարդ/կմ²: Բնակավայրը զբաղեցնում է 5.79 կմ² տարածք:


== Աշխարհագրություն ==
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 125 կմ հյուսիս, Շառլվիլ Մեզիեր քաղաքից 28 կմ հյուսիս:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 163 աշխատունակ (15-64 տարեկան) բնակիչ, որոնցից ակտիվ էին 115-ը, իսկ ոչ ակտիվները` 48: Ակտիվության ցուցանիշը կազմում է 70,6 %: 115 աշխատունակ մարդկանցից աշխատել է 101 անձ (57 տղամարդ և 44 կին): Գործազուրկ են եղել 14 անձ (5 տղամարդ և 9 կին): 48 անաշխատունակներից 13-ը եղել են աշակերտներ կամ ուսանողներ, 21-ը` թոշակառուներ, իսկ 14-ը չեն աշխատել տարբեր պատճառներով:


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռազմիկ Վասիլյան

Ռազմիկ Արսենի Վասիլյան, (նոյեմբերի 10, 1960, Երևան - մարտի 15, 2005, Երևան), արցախյան ազատամարտի հերոս, Հ.Ա.Բ. ռազմական կառույցի հիմնադիր և գլխավոր հրամանատար, հայոց բանակի կազմավորողներից։


== Կենսագրություն ==
Ռազմիկ Վասիլյանը ծնվել է 1960 թվականի նոյեմբերի 10-ին Երևանում։ 1967-1977 թվականներին սովորել է Երևանի թիվ 117 դպրոցում։ 1978-1981 թվականներին սովորել է Երևանի Քիմիա-տեխնոլոգիական տեխնիկումի գազաֆիկացում բաժնում՝ զուգահեռ աշխատելով «Հայգազ»-ում։ Կրթությունը շարունակելու նպատակով 1985 թվականին ընդունվել է Մոսկվայի ֆինանսա-տնտեսական ինստիտուտը, սակայն կիսատ թողնելով այն, 1988 թվականին վերադարձել է Հայաստան՝ արցախյան շարժմանը մասնակից դառնալու համար։


== ՀԱԲ-ի ստեղծումը ==
1989 թվականի ապրիլի 24-ին հիմնադրել է Հայոց ազգային բանակ (ՀԱԲ) ռազմաքաղաքական խոշոր կառույցը, որի գլախավոր հրամանատարն էլ դարձել է հենց ինքը։ Կենսական անհրաժեշտություն համարելով հայկական կանոնավոր բանակ ունենալը, Ռազմիկ Վասիլյանը բազմիցս հայտարարել է դրա ստեղծման անհրաժեշտության մասին՝ իր անձը նվիրելով բանակի ստեղծման ու կայացման սուրբ գործին։ Ստեղծման պահից ՀԱԲ-ը սկսեց լայն թափով կազմակերպվել։ Ստեղծվեցին բազմաթիվ ջոկատներ, որոնք հանձն առան Հայաստանի սահմանների պաշտպանությունը՝ ներառելով Արցախը։ Ամենատարբեր տվյալներով ՀԱԲ-ում կար շուրջ 160 հազար զինվոր։ ՀՀ իշխանությունների հետ ունեցած հակասությունների պատճառով, չընտրելով նրանց հետ առճակատման և երկրի ներքին կայունությունը խախտելու ճանապարհը, Ռազմիկ Վասիլյանը որոշեց լուծարել ՀԱԲ-ը, սակայն ջոկատի ազատամարտիկները շարունակեցին մասնակցել պատերազմին տարբեր ջոկատների կազմում,իսկ պատերազմի ավարտից հետո շատերը համալրեցին նաև հայկական բանակի սպայական կազմը։
Ռազմիկ Վասիլյանը մահացել է 2005 թվականի մարտի 15-ին Երևանում՝ պատերազմի տարիներին ձեռք բերած հիվանդության պատճառով։ Աճյունն ամփոփված է Եռաբլուր պանթեոնում։


== Պարգևներ ==
ՀՀ նախագահի 2011 թվականի հունվարի 24-ի հրամանագրով Ռազմիկ Վասիլյանին հետմահու շնորհվել է Արիության մեդալ
ՀՀ պաշտպանության նախարարի 2015 թվականի նոյեմբերի 27-ի հրամանագրով, հետմահու պարգևատրվել է Գարեգին Նժդեհ հուշամեդալով
Պարգևատրվել է նաև մի շարք այլ պետական, գերատեսչական և անվանական մեդալներով։


== Աղբյուրներ ==
ՌԱԶՄԻԿ ՎԱՍԻԼՅԱՆ ՀԱԲ 25
Խոսում է անցյալը. Ռազմիկ Վասիլյան
Ռազմիկ Վասիլյան
Ռազմիկ Վասիլյանին նվիրված էջ
Սեստոլա

Սեստոլա (իտալերեն՝ Sestola), կոմունա Իտալիայում, գտնվում է Էմիլիա Ռոմանիա մարզի Մոդենա գավառում։
Բնակչությունը կազմում է 2646 մարդ։ Բնակչության միջին խտությունը՝ 51 մարդ/կմ²։ Զբաղեցնում է 52 կմ² տարածք։ Փոստային ինդեքս՝ 41029։ Հեռախոսային կոդը՝ 0536։
Սուրբ Նիկոլաս Միրացին հարգվում է որպես կոմունայի հովանավոր սուրբ։ Տոնը նշվում է ամեն տարի դեկտեմբերի 6-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Շերիֆ Վուդին

Շերիֆ Վուդին (անգլ.՝ Sheriff Woody) կամ պարզապես Վուդի,  «Խաղալինքների պատմություն» մուլտֆիլմերի շարքի սերիալի կերպարն ու գլխավոր հերոսը (Բազ Լայթերի հետ)։ Հնչյունավորել են Թոմ Հենքսը և Ջիմ Հենքսը։


== Պատմություն ==

Վուդին` հնաոճ տիկնիկ-կովբոյ է, ներքին ձայնային նվագարկիչով, որը ակտիվանում է լարը քաշելու դեպքում։ Նա կարող է արտասանել պարզ արտահայտություններ, ինչպիսիք են` «Ձեռքերդ վեր», «Դու իմ լավագույն գործընկերն ես», «Կոշիկիս մեջ օձ կա» և «Ինչ-որ մեկը թունավորել է ջրհորի ջուրը»։
Նա Էնդիի սիրելի խաղալիքն է դեռևս մանկապարտեզից, իր անկողնում հատուկ տեղ է գրավում և Էնդիի սենյակի խաղալիքների առաջատարն է։ Նրա նախատիպը հայտնի է 1950-ականների հայտնի հեռուստատեսային շոուի` «Woody's Roundup»- ի գլխավոր հերոսն է։
2009-ի օգոստոսին Լի Անկրիչը հայտարարել է, որ Վուդիի պաշտոնական ազգանունը «Պրայդ» է (անգլ.՝ «Pride» «Հպարտություն»)։ Անկրիչը իր Թվիթերյան բլոգում նշել է, որ իրականում կերպարի ամբողջական անունը ՝  «Woody Pride», եղել է բնօրինակ «Խաղալիքների պատմություն» մշակման առաջին իսկ օրերից։


== Ծանոթագրություններ ==


== Արտաքին հղումներ ==
Шериф Вуди Archived 2017-08-09 at the Wayback Machine. (անգլ.) на сайте Internet Movie Database
Интервью Тома Хэнкса в 2010 году. О сериале «История игрушек»
Ջրաբերդ (այլ կիրառումներ)

Ջրաբերդ տեղանունը կարող է վերաբերել.

Ջրաբերդ (գավառ), պատմական Արցախի գավառներից։
Ջրաբերդ (մելիքություն), Ղարաբաղի մելիքություններից։
Ջրաբերդ (ամրոց),  հայկական միջնադարյան պաշտպանական կառույց Արցախի Հանրապետության Մարտակերտի շրջանի համանուն գյուղում՝ Թառթառ գետի ափին։
Ջրաբերդ (Մարտակերտի շրջան), գյուղ Արցախի Հանրապետության Մարտակերտի շրջանում։
Ջրաբերդ (Հադրութի շրջան), գյուղ Արցախի Հանրապետության Հադրութի շրջանում։
Kickstarter

Kickstarter, կայք, որը նախատեսված է մշակությանին, գիտական և արտադրողական նախագծերի համար ֆինանսական միջոցներ գիտնելու համար։ Կայքը աշխատում է քրաուդֆանդինգային սխեմայով։ Kickstarter-ը ֆինանասավորում է տարատեսակ նախագծեր, օրինակ՝ ֆիլմերի, կոմիքսների, տեսախաղերի ստեղծումը։


== Մոդել ==
Կայքում օգտագործվող միջոցների հավաքագրման մեթոդը կոչվում է քրաուդֆանդինգ։ Kickstarter  հեշտացնում է միջոցների հավաքագորումը, ստեղծելով մոդեը, որը ավելի լավը կարող է լինել քան ավանդական ներդրումները։ Ով ցանակնում է ստանալ ֆինանսավորում, պետք է գրանցվի և տեղադրի իր նախագծի բնութագիրը Kickstarter-ում։ Կայքը ունի առաջարկությունների բաժին, որտեղ հայտնվում են տեղադրված նախագծերը։
Նախագծի տերը պետք է ներկայացնի հանգանակության վերջնաժամկետը և անհրաժեշտ գումարի չափը։ Եթե նախագիծը նշված ժամանակում չի հավաքել անհրաժեշտ քանակությամբ գումար, ապա հավաքված գումարը հետ է վերադարձվում հավանավորներին։
Kickstarter-ը վերցնում է հավաքված գումերի 5 %-ը, և 3—5 % էլ վերցնում է Stripe-ը։ Անհարժեշտ գումարի հավաքագրումից տվյալ նախագծի մասին հրապարակումը չի կարող ջնջվել կամ խմբագրվել։


== Kicking It Forward ==
Գոյություն ունի Kicking It Forward ծրագիրը, որին 2013 թվականի մարտին մասնակցել են ավելի քան 233 մարդ։ Մասնակիները խոսք են տալիս նվիրաբերեկ իրենց շահույթի 5 %-ը Kickstarter-ի այլ նախագծեր ֆինանսավորելու համար։ Ծրագրին միացած նախագծերից էին՝ Wasteland 2, Project Eternity, Project Fedora, Torment: Tides of Numenera։


== Խոշոր նախագծեր ըստ հանգանակության քանակի ==


== Ծանոթագրություններ ==


== Արտաքին հղղումներ ==
Պաշտոնական վեբ-կայք
Իսաբել Դիաս Այուսո

Իսաբել Նատիվիդադ Դիաս Այուսո (իսպ.՝ Isabel Natividad Díaz Ayuso, հոկտեմբերի 17, 1978(1978-10-17)[…], Մադրիդ, Իսպանիա), իսպանացի քաղաքական և պետական գործիչ, Իսպանիայի ժողովրդական կուսակցության անդամ։ Մադրիդի ինքնավար համայնքի կառավարության նախագահ և հաղորդակցության հարցերով փոխքարտուղար, կուսակցության տարածաշրջանային բաժանմունքի մամուլի քարտուղար։


== Կենսագրություն ==
Իսաբել Դիաս Այուսոն ծնվել է 1978 թվականի հոկտեմբերի 17-ին մադրիդյան Չամբերի շրջանում. նրա ծնողները աշխատել են բժշկական և օրթոպեդիկ ապրանքների վաճառքի ոլորտում։ Ավարտել է Մադրիդի Կոմպլուտենսեի համալսարանի լրագրության ֆակուլտետը և ունի քաղաքական հաղորդակցության և արձանագրության ոլորտում գործարար վարչարարության մագիստրոսի աստիճան։ 2005 թվականին Ժողովրդական կուսակցության անդամ է դարձել, 2006 թվականին աշխատանքի է անցել Մադրիդի շրջանային կառավարության արդարադատության և ներքին գործերի հարցերով խորհրդական Ալֆրեդո Պրադայի մամուլի բաժնում և ձեռք բերել կառավարության նախագահ Էսփերանսա Ագիրրեի վստահությունը։ Դիաս Այուսոն պատասխանատու էր առցանց հաղորդակցության համար, մասնավորապես, 2015 թվականին Քրիստինա Սիֆուենտեսի ընտրական ընկերությունում ։
2011 թվականին մասնակցել է Մադրիդի ասաբլեայի ընտրություններին, սակայն չի անցել ցուցակով և դարձել է IX գումարման տարածաշրջանային խորհրդարանի պատգամավոր՝ պատգամավոր Էնգրասիա Իդալգոյի հրաժարականից հետո։ Վերընտրվել է 2015 թվականի տարածաշրջանային խորհրդարանական ընտրություններում։ Մադրիդի X գումարման վեհաժողովում զբաղեցրել է խորհրդարանական խմբի մամուլի քարտուղարի պաշտոնը, վայր է դրել լիազորությունները խորհրդարանում՝ տարածաշրջանային կառավարության նախագահի աշխատակազմում խորհրդականի տեղակալ նշանակվելուց հետո։
2019 թվականի հունվարի 11-ին, կուսակցության նախագահ Պաբլո Կասադոյի նշանակումից հետո, Իսաբել Դիաս Այուսոն 2019 թվականին գլխավորել է կուսակցական ցուցակը Մադրիդի վեհաժողովի ընտրություններում և դրանով դարձել Մադրիդի ինքնավար հանրակցության կառավարության նախագահի թեկնածու։ 2019 թվականի մայիսի 26-ի ընտրություններում Ժողովրդական կուսակցությունը հավաքել է ձայների 22,23 տոկոսը և ստացել 30 տեղ Մադրիդի վեհաժողովում՝ զբաղեցնելով երկրորդ տեղը Իսպանիայի սոցիալիստական բանվորական կուսակցությունից հետո։ Մադրիդի վեհաժողովի նախագահ Խուան Տրինիդադի կառավարության նախագահի պաշտոնում առաջարկել է Իսաբել Դիաս Այուսոյի թեկնածությունը։ Տարածաշրջանային խորհրդարանում կայացած քվեարկության ժամանակ Իսաբել Դիաս Այուսոն Ժողովրդական կուսակցության, «Քաղաքացիներ - Քաղաքացիական կուսակցություն» և «Ձայն» կուսակցությունների աջակցությամբ ստացել է 68 «կողմ» և 64 «դեմ» ձայներ։


== Ծանոթագրություններ ==


== Արտաքին հղումներ ==
Биография(իսպ.)
Մուտա (Անույի վտակ)

Անվան այլ կիրառումների համար տե՛ս՝ Մուտա (այլ կիրառումներ)Մուտա, գետ Ռուսաստանում, հոսում է Ալթայի երկրամասում, Ալթայի հանրապետություն։ Գետի ակունքը գտնվում է 302 կմ Անույ գետի ձախ ափից։ Գետի երկարությունը 36 կմ է։


== Ջրային գրանցման տվյալներ ==
Ռուսաստանի ջրային գրանցման տվյալների համաձայն՝ գետը պատկանում է Վերին Օբի ավազային շրջանին, գետի ջրային-գյուղական հատվածը Բիյն է, գետային ենթավազանները՝ Բիյն և Կատունն են։ Գետի գետային ավազանը Վերին Օբն է՝ մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային օբյեկտի կոդը պետական ջրային գրանցման մեջ՝ 13010200312115100008238
Հիդրոլոգիական ուսումնասիրության կոդը՝ 115100823
Ավազանի կոդը՝ 13.01.02.003
Հիդրոլոգիական ուսումնասիրության հատորի կոդը՝ 15
Հիդրոլոգիական ուսումնասիրության թողարկման համարը՝ 1։


== Ծանոթագրություններ ==
Ռեպնոե (գյուղ, Բելգորոդի շրջան)

Ռեպնոե (ռուս.՝ Репное), գյուղ Ռուսաստանի Բելգորոդի մարզի Բելգորոդի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շևչենկովո (գյուղ, Բուրինի շրջան)

Անվան այլ կիրառումների համար տե՛ս՝ ՇևչենկովոՇևչենկովո (ուկրաիներեն՝ Шевченкове), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Շևչենկովո գյուղում բնակվում էր 28 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրամադրություն

Տրամադրություն, անձի ընդհանուր, մեղմ ու տևական հուզական վիճակը, որը որոշակի ժամանակահատվածում բնորոշ երանգ է հաղորդում նրա գործունեությանն ու մյուս հոգեկան գործընթացներին։ Այդպիսի հուզական վիճակների առաջացման պատճառները միշտ չէ, որ գիտակցվում են, և նման դեպքերում մարդուն թվում է, թե ինքը այդպիսի տրամադրության մեջ է հայտնվել առանց որոշակի պատճառի։ Անձի կյանքում տիրապետող տրամադրության (լավատեսությունը, ընկճվածությունը (դեպրեսիա) և այլն) պայմանավորված է ոչ միայն նրա կյանքի պայմաններով, առողջական վիճակով ու հաջողություններով, այլև նրա խառնվածքի տիպով։
Տրամադրությունը կարևոր գործոն է մարդու զգացմունքային աշխարհը բացահայտելու համար։ Լավ կամ վատ տրամադրությունները հանդես են գալիս հակադիր վիճակներով։ Ուրախ տրամադրություն ունեցող մարդը իր շրջապատը ընկալում է դրականորեն։ Վատ, տխուր տրամադրությունը, ընդհակառակն, առաջացնում է դժգոհություն, տագնապ, տհաճություն։ Վերոհիշյալ տրամադրությունների աղբյուր են հանդիսանում աշխատանքային հաջողությունները կամ անհաջողությունները, տխուր կամ հաճելի լուրերը, ուրախ կամ տհաճ զրույցները։ Որոշ դեպքերում տրամադրության պատճառը չի գիտակցվում և թվում է, թե դա դրդապատճառներ չունի, բայց իրականում տրամադրությունը միշտ պատճառականացված է։ Տևողության առումով ևս տրամադրությունները տարանուն են։


== Տեսակները ==
Տարբերում են՝

անցողիկ
կայուն տրամադրություններ։


== Աղբյուրներ ==
Նալչաջյան Ա․ Ա․ (1984 թ.)։ Հոգեբանական բառարան (Լույս ed.)։ Երևան։ էջ 240
Արքայական ճանապարհ

Արքայական ճանապարհ, Պարսից Աքեմենյան թագավոր Դարեհ I-ի նախաձեռնությամբ կառուցված տարանցիկ մայրուղի Առաջավոր Ասիայում։ Անցել է Էլամի, Մարաստանի,Հայաստանի, Կիլիկիայի, Կապադովկիայի,Փռյուգիայի և Լիդիայի վրայով։ Էլամի Շոշ քաղաքից մինչև Լիդիայի Մարդես քաղաքն ունեցել է 456 փարսախ, շուրջ 2500 կմ երկարություն։

Արքայական ճանապարհի յուրաքանչյուր 25-30 կմ վրա տեղավորվել են պետական գործակալների, առևտրականների անվտանգ երթևեկությունն ապահովող կայաններ։ Ըստ Հերոդոտոսի, Հայաստանի հարավարևմտյան սահմանից՝ Եփրատ գետից, մինչև Մարաստանի Մատիենե մարզը կամ Հայաստանի հարավարևելյան սահմանը ունեցել է մոտ 310 կմ երկարություն և 15 կայան։
(3455) Կրիստենսեն

(3455) Կրիստենսեն (անգլ.՝ Kristensen), աստերոիդ աստերոիդների հիմնական գոտում։ Հայտնաբերվել է 1985 թվականի օգոստոսի 20-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,242715 ա. մ., առավելագույնը մոտենում է 2,0962 ա. մ. հեռավորության վրա և հեռանում 2,3892 ա. մ.։ Արեգակի շուրջ մեկ ամբողջական պտույտ է կատարում 1226,76 երկրային օրվա ընթացքում, իր ուղեծրով շարժվելով միջինում 0,293456 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3455) Կրիստենսեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոլինո դեյ Տորտի

Մոլինո դեյ Տորտի (իտալերեն՝ Molino dei Torti), կոմունա Իտալիայի Պիեմոնտ մարզի Ալեսանդրիա գավառում։ Բնակչությունը կազմում է 701 մարդ (2008 թվականի տվյալներով)։ Բնակչության խտությունը՝ 256 մարդ/կմ²։ Տարածքը կազմում է 3 կմ²։ Փոստային ինդեքս՝ 15050։ Հեռախոսային կոդ՝ 0131։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0131 854361


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բորկու (մարզ)

Բորկու, (ֆր.՝ Borkou, արաբ․՝ منطقة بوركو‎‎) — վարչական մարզ Չադում։

Վարչական կենտրոն — քաղաք Ֆայա Լարժո (ֆր.՝ Faya-Largeau, արաբ․՝ فايا لارجو،‎‎)
Տարածք — 241 000 կմ², բնակչություն — 97 251 մարդ (2009 թվական)Մարզի կառավարիչը հանդիսանում է Ռամիդան Էրդիբուն (2008 թվական)։


== Աշխարհագրություն ==
Բորկու մարզը գտնվում է Չադի հյուսիսում և հանդիսանում է տարածքի չափերով ամենամեծ մարզը։ Արևելքում սահմանակցում է Էննդեսի մարզին, հարավում՝ Վադա Ֆերա, Բատհա, Բահր էլ Գազել և Կանեմ մարզերին։ Արևմուտքում գտնվում են Տիբեստ և Նիգեր մարզերը։ Հյուսիսում սահման ունի Լիբիա պետության հետ։


== Ծանոթագրություններ ==
Կլիվոդին

Կլիվոդին (ուկրաիներեն՝ Кліводин), գյուղ Ուկրաինայի Չեռնովցիի մարզի Կիցմանի շրջանում։
2001 թվականի տվյալներով Կլիվոդին գյուղում բնակվում էր 1 704 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոլգոդոնսկի շրջան

Վոլգոդոնսկի շրջան (ռուս.՝ Волгодонской район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Ռոմանովսկայա ստանիցան։ Տարածքը կազմում է 1479 կմ², բնակչությունը՝ 32,564 հզ. (2010 թ. տվյալներով)։ Շրջանի մեջ է մտնում 7 գյուղական համայնք։
Կաղջի-Էորեն

Կաղջի-Էորեն, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
XX դ. սկզբին ուներ 48 տուն հայ բնակիչ։ Զբաղվում էին երկրագործությամբ և անասնապահությամբ։ Գյուղում կար քարաշեն եկեղեցի (Ս. Հակոբ, կառուցված 1863 թվականին) և վեցամյա դպրոց։ Այլ տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Տեպսի

Տեպսի (էստ․՝ Täpsi), գյուղ Էստոնիայի Պյարնումաա նահանգի Վառբլա շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Որբը (բալլադ)

Որբը, բալլադ, որը գրել է Հովհաննես Թումանյանը։ Բալլադի ծագումը ժողովրդական է։


== Պատմություն ==
Թումանյանը բալլադի սյուժեն վերցրել է Գարեգին Սրվանձտյանի կողմից գրի առած Սըհակ թռչունի մասին ավանդությունից։ Թումանյանը պահել է ժողովրդական բնագրի սյուժեն, բայց կատարել է մի քանի փոփոխություններ, օրինակ`, եղբորը հափշտակող արծվի կամ գազանի փոխարեն նրա մշակած բալլադում առկա է քրոջը առևանգելու եկած թուրքի կերպարը։ Դրանով հեղինակը նոր իմաստ է տվել նյութին։
Գրության ճշգրիտ թվականն անհայտ է։
Ինքնագիրը չի պահպանվել։
Թումանյանի ընտանիքի արխիվում պահվում են բալլադի մի քանի պատառիկներ։ Նման հատվածներ պահվում են նաև Ե. Չարենցի անվան գրականության և արվեստի թանգարանի Թումանյանի ֆոնդում, որոնք հրապարակել է Ա. Ինճիկյանը։
Ե. Չարենցի անվան գրականության և արվեստի թանգարանի Թումանյանի ֆոնդում պահվում է «Թատրոն» պարբերականի հեղինակի սեփական օրինակը, որի վրա նա շատ ուղղումներ և փոփոխություններ է կատարել։
Ավանդությունը նաև օգտագործվել է Թումանյանի «Հին կռիվը» պոեմում։


== Սյուժե ==
Թուրքը տեսնում է մի աղջկա, որը շատ գեղեցիկ էր. նա սիրահարվում է աղջկան և ուզում է նրան իր հարեմը տանել։ Երբ փորձում է առևանգել աղջկան, նրա եղբայրը` Սըհակը պաշտպանում է քրոջն ու մենամարտում է թուրքի հետ։ Աղջիկը, տեսնելով, որ չի կարողանում փախչել թուրքից, աստծուց խնդրում է իրեն թռչուն դարձնել։ Աստված լսում է նրան և կատարում ցանկությունը։


== Տպագրություն ==
Առաջին անգամ «Որբ թռչունը» վերնագրով և «Ժողովրդական ավանդություն» ենթավերնագրով հրապարակվել է 1899 թվականին, «Թատրոն» պարբերականումի 6-րդ համարի 87-88 էջերում։ Տողատակում եղել է հետևյալ ծանոթագրությունը. «Ծոտ կոչված թռչուն է, որ գիշերները տխուր ձայն է տալիս. ասես թե Սըհակ է կանչում»։ Այնուհետև վերամշակված տարբերակով և «Հայ ժողովրդական ավանդություն» ենթավերնագրով տպագրվել է Թիֆլիսում լույս տեսնող «Հորիզոն» գրական հանդեսի 41-43 էջերում, տողատակի հետևյալ ծանոթագրությամբ` «Գիշերահավի ցեղից մի փոքրիկ թռչուն է, որը գիշերները տխուր ձեն է տալիս, ժողովուրդը որբ է անվանում»։ Տպագրվել է նաև Երկերի ժողովածու I հատորի 290-291 էջերումա։


== Ծանոթագրություններ ==
Միրանդայի նախազգուշացում

Միրանդայի նախազգուշացում, (անգլ.՝ Miranda warning), հանդիպում է նաև «Միրանդա կանոններ», լռություն պահպանելու իրավունքն է, զգուշացում է Միացյալ Նահանգների  ոստիկանության կողմից հանցագործության մեջ կասկածվողին, որի համաձայն նախքան հարցաքննությունը ձերբակալվողը տեղեկացվում է իր իրավունքների մասին, իսկ նրան ձերբակալող իրավապահ մարմինը պարտավոր է ստանալ դրական պատասխան այն հարցին թե արդյոք ձերբակալվողը հասկանում է հարցի էությունը։
Առաջացել է Միրանդան ընդդեմ Արիզոնայի պատմական գործի հետևանքով և անվանվել մեղադրյալի՝ Էռնեստո Միրանդայի անունով, ում ցուցմունքները բացառվել են գործի նյութերից՝ որպես հինգերորդ ուղղման խախտում։ Միրանդան, իմիջիայլոց, դատապարտվել է գործի մյուս նյութերի հիման վրա։